BEQUES D'INICIACIÓ A LA INVESTIGACIÓ CÀTEDRA D'ART CONTEMPORANI ANTONI MIRO
- Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/41501)
  + [Valencià](/va/acuerdo/41989)






Selector de idioma

Leer

* [Español](/es/acuerdo/41246)
* [Valencià](/va/acuerdo/41324)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES D'INICIACIÓ A LA INVESTIGACIÓ CÀTEDRA D'ART CONTEMPORANI ANTONI MIRO
[Butlletí Oficial Universitat d'Alacant](/ca/Publicacion)
=====================================================================================================================================

Secretaria General

Butlletí Oficial Universitat d'Alacant





BEQUES D'INICIACIÓ A LA INVESTIGACIÓ CÀTEDRA D'ART CONTEMPORANI ANTONI MIRO

Data d'aprovació
:   26/07/2023

Data de publicació
:   28/07/2023

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/41000)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/41054)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/41820)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES D'INICIACIÓ A LA INVESTIGACIÓ CÀTEDRA D'ART CONTEMPORANI ANTONI MIRO
    &url=https://www.boua.ua.es/va/acuerdo/41557)

**Títol:** BEQUES D'INICIACIÓ A LA INVESTIGACIÓ CÀTEDRA D'ART CONTEMPORANI ANTONI MIRO

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 26 de juliol de 2023

BEQUES D'INICIACIÓ A LA INVESTIGACIÓ CÀTEDRA D'ART CONTEMPORANI ANTONI MIRO

1.  Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de tres (3) beques de iniciació a la investigació destinades a estudiants de grau i postgrau.

La finalitat de les beques es proporcionar a estudiants de la Universitat d'Alacant en general, interessats en l'art contemporani, l'oportunitat de desenvolupar un breu projecte d'iniciació a la investigació sota la supervisió d'un investigador o una investigadora de la UA i adscrits preferentment a un grup d'investigació.

Les tasques d'iniciació a la investigació es desenvoluparan amb una durada de 3 mesos, entre setembre i desembre de 2023, i seguint les instruccions de la persona investigadora responsable en el període indicat.

L'alumnat seleccionat participarà de l'entorn d'investigació i de les activitats acadèmiques pròpies del grup al qual s'integre.

2.  Requisits de les Persones Beneficiàries

Podran obtindre la condició de beneficiari i sol·licitar aquesta BECA l'alumnat altament motivat que:

·         Es trobe en tercer o quart curs de qualsevol grau que s'imparteix en la UA en què hi haja una relació amb les activitats artístiques, o que es trobe cursant un màster adscrit a un Centre de la UA.

·         L'alumnat sol·licitant de grau, com a mínim, ha d'acreditar haver superat 140 crèdits de la titulació abans de que acabe el termini de sol·licitud.

·         A més, es necessari acreditar una nota mitjana igual o superior a 7 en una escala de 0 a 10.

·         No ser beneficiari/a d'una altra ajuda destinada al mateix objecte.

3.  Número i dotació de les beques.

Es concedirà un número màxim de tres (3) beques, per una quantia de 2000,00€ (bruts) cadascuna.

4.  Termini i procediment de presentació de sol·licituds

4.1. Termini de presentació

El termini per a sol·licitar la beca s'obrirà a partir de l'endemà de publicar-se EN EL BOUA fins al 20 de setembre de 2023 a les 23.59 h.

4.2. Procediment de presentació

Les sol·licituds es presentaran utilitzant la instància genèrica, a través de:

UACloud /eAdministració/ INSTÀNCIA GENÈRICA

Caldrà indicar en la sol·licitud:

-          BEQUES D'INICIACIÓ A LA INVESTIGACIÓ CÀTEDRA D'ART CONTEMPORANI ANTONI MIRÓ

-          ADREÇAT al Departament de Filologia Catalana: Càtedra d'Art Contemporani Antoni Miró

S'adjuntarà la següent documentació:

·         Formulari emplenat ([ANNEX 1](/Acuerdos/DescargarAnexoxId?idanexo=752008&idacuerdo=41767&idioma=es))

·         Expedient acadèmic

·         Projecte de treball amb el vist i plau del tutor o tutora

5.  Criteris de selecció

L'assignació de la beca es realitzarà seguint els següents criteris:

1.    Les sol·licituds seran avaluades per una Comissió de Valoració que valorarà l'adequació formativa del candidat o candidata, el seu expedient acadèmic i l'expressió d'interès formulada.

Si la formació del candidat o candidata no és l'adequada, és a dir els seus estudis no corresponen amb els indicats en el punt 2, quedarà exclòs de la convocatòria.

2.    Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

3.    La valoració de sol·licituds es realitzarà considerant:

-          l'expedient acadèmic valorat entre 0 i 10 punts, en funció de la nota mitjana (90%)

-          l'expressió d'interès i motivació per a treballar amb algun dels grups d'investigació valorat entre 0 i 10 punts (10%).

6.  Òrgan Gestor i Comissió de valoració

6.1. Òrgan gestor

L'òrgan gestor de la convocatòria, Càtedra d'Art Contemporani Antoni Miró a través del Departament de Filologia Catalana de la Universitat d'Alacant, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

Les dades de la unitat administrativa de referència per a qualsevol consulta són:

Departament de Filologia Catalana, Facultat de Filosofia i Lletres I

Telèfon: 456.54.02.36

Correu electrònic: [mkbxvrj.uengwubtip@vq.gq](mailto:stkpepj.pewobuueer@kv.rm)

6.2. Comissió de valoració

La comissió de valoració realitzarà l'examen i avaluació de les sol·licituds presentades, així com la consegüent proposta de concessió i denegació de les beques.

La comissió tindrà la següent composició:

-          La Rectora de la Universitat d'Alacant o persona en qui delegue

-          Sr. Antoni Miró o la persona en qui delegue

-          La Directora de la Càtedra d'Art Contemporani Antoni Miró

7.  Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://web.ua.es/va/catedramiro/> substituint la notificació a les persones interessades i produint els mateixos efectes.

La proposta de resolució provisional de les ajudes es publicarà en el termini màxim de dos (2) setmanes des de la data de fi de presentació de sol·licituds

A partir de l'endemà a la seua publicació, les persones interessades tindran un termini de 10 dies hàbils per a la presentació de les al·legacions que estime pertinents, davant l'òrgan gestor.

Transcorregut aquest termini i a la vista la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

8.  Marc legal i pressupostari

La convocatòria , con referencia 2023CT0154, que serveix de base reguladora es troba recollida en la línia de subvenció 2023LS0162 de l'edició 2023 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació de la beca, d'un màxim de 6.000 euros, serà sufragada amb càrrec al capítol IV, orgànica 86.86.4E.90.92 del pressupost de la Càtedra d'Art Contemporani Antoni Miró.

L'execució d'aquesta dotació està supeditada a la disponibilitat pressupostària de la UA. S'aplicaran les retencions de rendes que, si escau, establisca la legislació vigent.

9.  Obligacions, justificació de persones beneficiàries i pagament.

9.1. Obligacions de les persones beneficiàries.

Les persones beneficiàries de les ajudes es comprometen a desenvolupar el pla de treball proposat.

A més, són obligacions de les persones beneficiàries, l'acceptació i la justificació de la beca, les contemplades en l'article 14 de Llei 38/2003, General de Subvencions, d'entre les que es troben:

a)        Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)        Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)         Conservar els documents justificatius de l'activitat, una vegada realitzada, incloent els documents electrònics, en tant que puguen ser objecte d'actuacions de comprovació i control.

9.2. Justificació de persones beneficiàries i pagament

Les beques es pagaran de la següent manera:

-          Un 50% a la concessió de la beca

-          L'altre 50% a la finalització del treball i la persona beneficiaria lliure amb el vistiplau del tutor, un informe del treball realitzat. El termini màxim per a la presentació d'aquest informe és el 20 de desembre de 2023.

Les persones beneficiàries d'aquesta convocatòria hauran de presentar:

-          Documentació per a la inclusió en el fitxer de tercers de la Universitat d'Alacant

-          Còpia de DNI, si no obra en poder de la Universitat d'Alacant

L'incompliment per la persona beneficiària de qualsevol dels requisits i obligacions, establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, en el seu cas, de les quantitats indegudament percebudes.

10. Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la vostra sol·licitud de participació en aquesta.

En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

Us informem que la persona interessada pot exercir els seus drets en relació amb el tractament de les dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [clf@tl.tf](mailto:lot@ca.yt).

La informació addicional i detallada sobre Protecció de Dades, els drets de la persona interessada i la Política de Privacitat de la Universitat d'Alacant es poden consultar en l'enllaç següent: <https://seuelectronica.ua.es/va/privadesa.html>

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

A Alacant, a 6 de juliol de 2023

La rectora,

P.D. de signatura, director de Relacions i Projectes Institucionals

(Resolució de 4 de gener de 2021)

Juan Llopis Taverner

Documents annexos:
------------------

* [Descargar 41264\_14 Formulario becas (Anexo 1).pdf](/Acuerdos/DescargarAnexoxId?idanexo=752008&idacuerdo=41887)





[Carretera Sant Vicent del Raspeig s/n  
03950 Sant Vicent del Raspeig - Alacant  
 Tel. 16 015 7554 - Fax 01 075 0375](https://www.google.es/maps/@20.008265,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12433&trk=tyah&trkInfo=tarId%6X0346330641874%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)